CELEX: 52015PC0661
Language: da
Date: 2015-12-16
Title: Forslag til RÅDETS AFGØRELSE om den holdning, der skal indtages på Den Europæiske Unions vegne i Det Blandede EØS-Udvalg til en ændring af bilag XX (Miljø) til EØS-aftalen (CO2-emissioner)

EUROPA-KOMMISSIONEN
            Bruxelles, den 16.12.2015
            COM(2015) 661 final
            2015/0301(NLE)
            Forslag til
            RÅDETS AFGØRELSE
            om den holdning, der skal indtages på Den Europæiske Unions vegnei Det Blandede EØS-Udvalg til en ændring af bilag XX (Miljø) til EØS-aftalen(CO2-emissioner)
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               For at sikre den nødvendige retssikkerhed og ensartethed på det indre marked skal Det Blandede EØS-Udvalg indarbejde al relevant EU-lovgivning i EØS-aftalen så hurtigt som muligt efter vedtagelsen. 
            
            
               2.RESULTAT AF HØRINGER AF INTERESSEREDE PARTER OG KONSEKVENSANALYSER
            
            
               Udkastet til Det Blandede EØS-Udvalgs afgørelse (der er knyttet som bilag til forslaget til Rådets afgørelse) har til formål at ændre bilag XX (Miljø) til EØS-aftalen med henblik på at indarbejde forordning (EF) nr. 443/2009, (EU) nr. 1014/2010, (EU) nr. 63/2011, (EU) nr. 725/2011, (EU) nr. 429/2012, (EU) nr. 396/2013, (EU) nr. 397/2013, (EU) nr. 333/2014 og (EU) nr. 6/2015 i EØS-aftalen.
            
            
               EØS/EFTA-staterne anmoder om tilpasninger, der går videre end rent tekniske justeringer. 
            
            
               Begrundelse for de vigtigste ønskede tilpasninger og foreslået løsning
            
            
               Ved forordning (EF) nr. 443/2009 indføres et system for præstationsnormer for emissioner fra nye personbiler. Udkastet til Det Blandede EØS-Udvalgs afgørelse udvider EU’s system til EØS/EFTA-staterne, således at systemet kommer til at omfatte alle EØS-stater. 
            
            
               Afgifter for emissionsoverskridelser, jf. artikel 9, stk. 1, i forordning (EF) nr. 443/2009, som omhandlet i tilpasning (i) i Det Blandede EØS-Udvalgs afgørelse 
            
            
               Der er foretaget den tilpasning, at det påhviler EFTA-Tilsynsmyndigheden at pålægge fabrikanterne i EØS/EFTA-staterne afgifter for emissionsoverskridelser. 
            
            
               Afgifterne vil blive pålagt for nye personbiler, der sælges i henholdsvis EU og EØS/EFTA-staterne. Som følge heraf skal afgifterne fordeles mellem EU og EØS/EFTA. 
            
            
               Der foreslås derfor en fordelingsnøgle, således at afgifterne fordeles forholdsmæssigt på grundlag af andelen af nye personbiler, der registreres i henholdsvis EU eller i EFTA-staterne, i forhold til det samlede antal nye personbiler, der registreres i EØS.
            
            
               Opkrævning af afgifter for emissionsoverskridelser, jf. artikel 9, stk. 3, i forordning (EF) nr. 443/2009, som omhandlet i tilpasning (j) i Det Blandede EØS-Udvalgs afgørelse
            
            
               Artikel 9, stk. 3, giver Kommissionen retsgrundlag til at fastsætte metoder til opkrævning af afgifter for emissionsoverskridelser. Disse metoder blev fastsat ved Kommissionens afgørelse 2012/100/EU
                  1
               . Da der i henhold til EØS-aftalen findes en særskilt tilsynsmyndighed og et særskilt tilsynssystem, er der foretaget den tilpasning, at EFTA-Tilsynsmyndigheden skal tage stilling til metoderne for opkrævning af afgifter for emissionsoverskridelser. Disse metoder skal være baseret på Kommissionens metoder. 
            
            
               Fordeling af afgifter for emissionsoverskridelser, jf. artikel 9, stk. 4, i forordning (EF) nr. 443/2009, som omhandlet i tilpasning (k) i Det Blandede EØS-Udvalgs afgørelse
            
            
               Det bestemmes i artikel 9, stk. 4, at afgifterne betragtes som indtægter, der indgår i Den Europæiske Unions almindelige budget. 
            
            
               Der er derfor foretaget den tilpasning for EFTA-staterne, at fordelingen af afgifterne for emissionsoverskridelser, der vedrører EFTA, skal fastlægges.
            
            
               Anvendelse af forordning (EF) nr. 443/2009 på Liechtenstein, jf. tilpasning (n) i Det Blandede EØS-Udvalgs afgørelse
            
            
               De langvarige, meget tætte historiske bånd mellem Liechtenstein og Schweiz er stærkt påvirket af told- og valutaaftalen mellem de to lande (om oprettelse af en told- og møntunion), som blev indgået i 1923 (LGBl. nr. 24/1923). Told- og valutaaftalen med Schweiz har også en væsentlig indvirkning på Liechtensteins miljø- og finanspolitiske strategier. Gennem told- og valutaaftalen er mange schweiziske miljøbestemmelser umiddelbart gældende i Liechtenstein eller gennemført i Liechtensteins lovgivning på grundlag af bilaterale aftaler mellem de to lande. 
            
         
         
            
               På denne baggrund har Liechtenstein anmodet om at blive undtaget fra anvendelsen af forordning (EF) nr. 443/2009 ud fra den betragtning, at anvendelse af den schweiziske præstationsordning i Liechtenstein vil sikre opnåelse af de mål, der er fastsat i EU’s lovgivning.
            
            
               3.JURIDISKE ASPEKTER AF FORSLAGET
            
            
               I henhold til artikel 1, stk. 3, i Rådets forordning (EF) nr. 2894/94 om visse gennemførelsesbestemmelser til EØS-aftalen skal Rådet på forslag af Kommissionen fastlægge den holdning, som skal indtages på Unionens vegne til sådanne afgørelser. 
            
            
               Kommissionen forelægger udkastet til Det Blandede EØS-Udvalgs afgørelse til vedtagelse i Rådet som Unionens holdning. Kommissionen håber snarest muligt at kunne forelægge forslaget i Det Blandede EØS-Udvalg.
            
            
               2015/0301 (NLE)
            
            
               Forslag til
            
            
               RÅDETS AFGØRELSE
            
            
               om den holdning, der skal indtages på Den Europæiske Unions vegne
                  i Det Blandede EØS-Udvalg til en ændring af bilag XX (Miljø) til EØS-aftalen
                  (CO2-emissioner)
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 192, stk. 1, og artikel 218, stk. 9,
            
            
               under henvisning til Rådets forordning (EF) nr. 2894/94 af 28. november 1994 om visse gennemførelsesbestemmelser til aftalen om Det Europæiske Økonomiske Samarbejdsområde
                  2
               , særlig artikel 1, stk. 3,
            
            
               under henvisning til forslag fra Europa-Kommissionen,
            
            
               ud fra følgende betragtninger:
            
            
               (1)Aftalen om Det Europæiske Økonomiske Samarbejdsområde
                  3
                ("EØS-aftalen") trådte i kraft den 1. januar 1994.
            
            
               (2)I henhold til artikel 98 i EØS-aftalen kan Det Blandede EØS-Udvalg beslutte at ændre bl.a. bilag XX (Miljø) til EØS-aftalen.
            
            
               (3)Europa-Parlamentets og Rådets forordning (EF) nr. 443/2009
                  4
                skal indarbejdes i EØS-aftalen.
            
            
               (4)Kommissionens forordning (EU) nr. 1014/2010
                  5
                skal indarbejdes i EØS-aftalen.
            
            
               (5)Kommissionens forordning (EU) nr. 63/2011
                  6
                skal indarbejdes i EØS-aftalen.
            
            
               (6)Kommissionens gennemførelsesforordning (EU) nr. 725/2011
                  7
                skal indarbejdes i EØS-aftalen.
            
            
               (7)Kommissionens gennemførelsesforordning (EU) nr. 429/2012
                  8
                skal indarbejdes i EØS-aftalen.
            
         
         
            
               (8)Kommissionens gennemførelsesforordning (EU) nr. 396/2013
                  9
                skal indarbejdes i EØS-aftalen.
            
            
               (9)Kommissionens forordning (EU) nr. 397/2013
                  10
                skal indarbejdes i EØS-aftalen.
            
            
               (10)Europa-Parlamentets og Rådets forordning (EU) nr. 333/2014
                  11
                skal indarbejdes i EØS-aftalen.
            
            
               (11)Kommissionens delegerede forordning (EU) nr. 2015/6
                  12
                skal indarbejdes i EØS-aftalen.
            
            
               (12)Forordning (EF) nr. 443/2009 ophæver Europa-Parlamentets og Rådets beslutning nr. 1753/2000/EF
                  13
               , som er indarbejdet i EØS-aftalen, og som derfor skal udgå af EØS-aftalen.
            
            
               (13)Bilag XX (Miljø) til EØS-aftalen bør derfor ændres.
            
            
               (14)Unionens holdning i Det Blandede EØS-Udvalg bør baseres på det udkast til afgørelse, der er knyttet til nærværende afgørelse —
            
            
               VEDTAGET DENNE AFGØRELSE: 
            
            
               Artikel 1
            
            
               Den holdning, der skal indtages på Unionens vegne i Det Blandede EØS-Udvalg til den foreslåede ændring af bilag XX (Miljø) til EØS-aftalen, baseres på det udkast til Det Blandede EØS-Udvalgs afgørelse, der er knyttet til nærværende afgørelse.
            
            
               Artikel 2
            
            
               Denne afgørelse træder i kraft på dagen for vedtagelsen.
            
            
               Udfærdiget i Bruxelles, den .
            
            
               
                     På Rådets vegne
               
               
               
               
                     Formand
               
            
            
               
               
               
                     Formand
               
            
         
         
            
                  
                     (1)
                  Kommissionens afgørelse 2012/100/EU af 17. februar 2012 om en metode til opkrævning af afgifter for nye personbilers CO2-emissionsoverskridelser i henhold til Europa-Parlamentets og Rådets forordning (EF) nr. 443/2009, EUT L 47 af 18.2.2012, s. 71.
               
               
                  
                     (2)
                  EFT L 305 af 30.11.1994, s. 6. 
               
               
                  
                     (3)
                  EFT L 1 af 3.1.1994, s. 3. 
               
               
                  
                     (4)
                  Europa-Parlamentets og Rådets forordning (EF) nr. 443/2009 af 23. april 2009 om fastsættelse af præstationsnormer for nye personbilers emissioner inden for Fællesskabets integrerede tilgang til at nedbringe CO2-emissionerne fra personbiler og lette erhvervskøretøjer (EUT L 140 af 5.6.2009, s. 1).
               
               
                  
                     (5)
                  Kommissionens forordning (EU) nr. 1014/2010 af 10. november 2010 om overvågning og rapportering af data om registrering af nye personbiler i henhold til Europa-Parlamentets og Rådets forordning (EF) nr. 443/2009 (EUT L 293 af 11.11.2010, s. 15).
               
               
                  
                     (6)
                  Kommissionens forordning (EU) nr. 63/2011 af 26. januar 2011 om gennemførelsesbestemmelser om dispensation fra de specifikke CO2-emissionsmål i medfør af artikel 11 i Europa-Parlamentets og Rådets forordning (EF) nr. 443/2009 (EUT L 23 af 27.1.2011, s. 16).
               
               
                  
                     (7)
                  Kommissionens gennemførelsesforordning (EU) nr. 725/2011 af 25. juli 2011 om indførelse af en procedure for godkendelse og certificering af innovative teknologier til nedbringelse af CO2-emissionerne fra personbiler i henhold til Europa-Parlamentets og Rådets forordning (EF) nr. 443/2009 (EUT L 194 af 26.7.2011, s. 19).
               
               
                  
                     (8)
                  Kommissionens gennemførelsesforordning (EU) nr. 429/2012 af 22. maj 2012 om ændring af forordning (EU) nr. 1014/2010 med henblik på anvendelsen af et fælles format til personbilfabrikanters underretning om fejl (EUT L 132 af 23.5.2012, s. 11).
               
               
                  
                     (9)
                  Kommissionens gennemførelsesforordning (EU) nr. 396/2013 af 30. april 2013 om ændring af forordning (EU) nr. 1014/2010 med hensyn til krav til overvågning af CO2-emissioner fra nye personbiler (EUT L 120 af 1.5.2013, s. 1).
               
               
                  
                     (10)
                  Kommissionens forordning (EU) nr. 397/2013 af 30. april 2013 om ændring af Europa-Parlamentets og Rådets forordning (EF) nr. 443/2009 for så vidt angår overvågning af CO2-emissioner fra nye personbiler (EUT L 120 af 1.5.2013, s. 4).
               
               
                  
                     (11)
                  Europa-Parlamentets og Rådets forordning (EU) nr. 333/2014 af 11. marts 2014 om ændring af forordning (EF) nr. 443/2009 for at fastsætte de nærmere bestemmelser for at nå 2020-målet om at nedbringe CO2-emissionerne fra nye personbiler (EUT L 103 af 5.4.2014, s. 15.)
               
               
                  
                     (12)
                  Kommissionens delegerede forordning (EU) 2015/6 af 31. oktober 2014 om ændring af bilag I til Europa-Parlamentets og Rådets forordning (EF) nr. 443/2009 for at tage højde for udviklingen i massen af nye personbiler, der blev registreret i 2011, 2012 og 2013 (EUT L 3 af 7.1.2015, s. 1).
               
               
                  
                     (13)
                  Europa-Parlamentets og Rådets beslutning nr. 1753/2000/EF af 22. juni 2000 om en overvågningsmekanisme for de gennemsnitlige specifikke CO2-emissioner fra nye personbiler, (EFT L 202 af 10.8.2000, s. 1).
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 16.12.2015
            COM(2015) 661 final
            BILAG
            DET BLANDEDE EØS-UDVALGS AFGØRELSE Nr. .../2015af
            om ændring af bilag XX (Miljø) til EØS-aftalen
            tilforslag til Rådets afgørelse
            om den holdning, der skal indtages på Den Europæiske Unions vegnei Det Blandede EØS-Udvalg til en ændring af bilag XX (Miljø) til EØS-aftalen(CO2-emissioner)
            
               
         
         
            
               BILAG
               
                  DET BLANDEDE EØS-UDVALGS AFGØRELSE Nr. .../2015
               
                  af
               
                  om ændring af bilag XX (Miljø) til EØS-aftalen
            
            
               DET BLANDEDE EØS-UDVALG HAR —
            
            
               under henvisning til aftalen om Det Europæiske Økonomiske Samarbejdsområde ("EØS-aftalen"), særlig artikel 98, og
            
            
               ud fra følgende betragtninger:
            
            
               (1)Europa-Parlamentets og Rådets forordning (EF) nr. 443/2009 af 23. april 2009 om fastsættelse af præstationsnormer for nye personbilers emissioner inden for Fællesskabets integrerede tilgang til at nedbringe CO2-emissionerne fra personbiler og lette erhvervskøretøjer
                  1
                skal indarbejdes i EØS-aftalen.
            
            
               (2)Kommissionens forordning (EU) nr. 1014/2010 af 10. november 2010 om overvågning og rapportering af data om registrering af nye personbiler i henhold til Europa-Parlamentets og Rådets forordning (EF) nr. 443/2009
                  2
                skal indarbejdes i EØS-aftalen.
            
            
               (3)Kommissionens forordning (EU) nr. 63/2011 af 26. januar 2011 om gennemførelsesbestemmelser om dispensation fra de specifikke CO2-emissionsmål i medfør af artikel 11 i Europa-Parlamentets og Rådets forordning (EF) nr. 443/2009
                  3
                skal indarbejdes i EØS-aftalen.
            
            
               (4)Kommissionens gennemførelsesforordning (EU) nr. 725/2011 af 25. juli 2011 om indførelse af en procedure for godkendelse og certificering af innovative teknologier til nedbringelse af CO2-emissionerne fra personbiler i henhold til Europa-Parlamentets og Rådets forordning (EF) nr. 443/2009
                  4
                skal indarbejdes i EØS-aftalen.
            
            
               (5)Kommissionens gennemførelsesforordning (EU) nr. 429/2012 af 22. maj 2012 om ændring af forordning (EU) nr. 1014/2010 med henblik på anvendelsen af et fælles format til personbilfabrikanters underretning om fejl
                  5
                skal indarbejdes i EØS-aftalen.
            
            
               (6)Kommissionens gennemførelsesforordning (EU) nr. 396/2013 af 30. april 2013 om ændring af forordning (EU) nr. 1014/2010 med hensyn til krav til overvågning af CO2-emissioner fra nye personbiler
                  6
                skal indarbejdes i EØS-aftalen.
            
            
               (7)Kommissionens forordning (EU) nr. 397/2013 af 30. april 2013 om ændring af Europa-Parlamentets og Rådets forordning (EF) nr. 443/2009 for så vidt angår overvågning af CO2-emissioner fra nye personbiler
                  7
                skal indarbejdes i EØS-aftalen.
            
            
               (8)Europa-Parlamentets og Rådets forordning (EU) nr. 333/2014 af 11. marts 2014 om ændring af forordning (EF) nr. 443/2009 for at fastsætte de nærmere bestemmelser for at nå 2020-målet om at nedbringe CO2-emissionerne fra nye personbiler
                  8
                skal indarbejdes i EØS-aftalen.
            
            
               (9)Kommissionens delegerede forordning (EU) 2015/6 af 31. oktober 2014 om ændring af bilag I til Europa-Parlamentets og Rådets forordning (EF) nr. 443/2009 for at tage højde for udviklingen i massen af nye personbiler, der blev registreret i 2011, 2012 og 2013
                  9
                skal indarbejdes i EØS-aftalen.
            
            
               (10)Forordning (EF) nr. 443/2009 ophæver Europa-Parlamentets og Rådets beslutning nr. 1753/2000/EF
                  10
               , som er indarbejdet i EØS-aftalen, og som derfor skal udgå af EØS-aftalen.
            
            
               (11)Bilag XX til EØS-aftalen bør derfor ændres —
            
            
               VEDTAGET DENNE AFGØRELSE:
            
            
               Artikel 1
            
            
               I bilag XX til EØS-aftalen foretages følgende ændringer:
            
            
               1.Teksten i punkt 21ae (Europa-Parlamentets og Rådets beslutning nr. 1753/2000/EF) affattes således:
            
         
         
            
               "32009 R 0443: Europa-Parlamentets og Rådets forordning (EF) nr. 443/2009 af 23. april 2009 om fastsættelse af præstationsnormer for nye personbilers emissioner inden for Fællesskabets integrerede tilgang til at nedbringe CO2-emissionerne fra personbiler og lette erhvervskøretøjer (EUT L 140 af 5.6.2009, s. 1), som ændret ved:
            
            
               –32013 R 0397: Kommissionens forordning (EU) nr. 397/2013 af 30. april 2013 (EUT L 120 af 1.5.2013, s. 4)
            
            
               –32014 R 0333: Europa-Parlamentets og Rådets forordning (EU) nr. 333/2014 af 11. marts 2014 (EUT L 103 af 5.4.2014, s. 15)
            
            
               –32015 R 0006: Kommissionens delegerede forordning (EU) nr. 2015/6 af 31. oktober 2014 (EUT L 3 af 7.1.2015, s. 1).
            
            
               Forordningens bestemmelser gælder i forbindelse med denne aftale med følgende tilpasninger:
            
            
               (a)Følgende afsnit tilføjes i artikel 7, stk. 2:
            
            
               "Hvis der i poolen kun deltager fabrikanter i EFTA-staterne, skal fabrikanterne indsende oplysningerne til EFTA-Tilsynsmyndigheden. Hvis der i poolen deltager mindst en fabrikant i EU-medlemsstaterne og mindst en fabrikant i EFTA-staterne, skal fabrikanterne indsende oplysningerne til Kommissionen og EFTA-Tilsynsmyndigheden."
            
            
               (b)Følgende afsnit tilføjes i artikel 7, stk. 3:
            
            
               "EFTA-Tilsynsmyndigheden skal underrette fabrikanter i EFTA-staterne."
            
            
               (c)Følgende afsnit tilføjes i artikel 7, stk. 4:
            
            
               "Hvis der i poolen kun er fabrikanter i EFTA-staterne, skal fabrikanterne i fællesskab informere EFTA-Tilsynsmyndigheden. Hvis der i poolen er mindst en fabrikant i EU-medlemsstaterne og mindst en fabrikant i EFTA-staterne, skal fabrikanterne i fællesskab informere både Kommissionen og EFTA-Tilsynsmyndigheden."
            
            
               (d)I artikel 7, stk. 5, ændres ordene "traktatens artikel 81 og 82" til "artikel 53 og 54 i EØS-aftalen", og ordet "Fællesskab" læses som "EØS".
            
            
               (e)I artikel 7, stk. 7 og artikel 10, stk. 1, indsættes ordene "og EFTA-Tilsynsmyndigheden" efter ordet "Kommissionen".
            
            
               (f)De data, som EFTA-staterne rapporterer, skal også føres i det centrale register, der er nævnt i artikel 8, stk. 4.
            
            
               (g)Følgende afsnit tilføjes i artikel 8, stk. 4:
            
            
               "EFTA-Tilsynsmyndigheden foretager beregningerne i afsnit 1 for fabrikanter i EFTA-staterne og underretter fabrikanterne i overensstemmelse med andet afsnit."
            
            
               (h) I artikel 8, stk. 5 og 6, artikel 11, stk. 3, stk. 4, tredje og fjerde afsnit, stk. 5 og 6, og artikel 12, stk. 4, indsættes ordene "eller i givet fald EFTA-Tilsynsmyndigheden" efter ordet "Kommissionen", jf. dog protokol 1 til aftalen. 
            
            
               (i)Følgende afsnit indsættes i artikel 9, stk. 1:
            
            
               "Hvis fabrikanten eller forvalteren af poolen er i en EFTA-stat, pålægger EFTA-Tilsynsmyndigheden afgiften for emissionsoverskridelse.
            
            
               Afgifterne for emissionsoverskridelser fordeles forholdsmæssigt mellem Kommissionen og EFTA-Tilsynsmyndigheden efter andelen af nye personbiler, der registreres i henholdsvis EU eller i EFTA-staterne, i forhold til det samlede antal nye personbiler, der registreres i EØS."
            
         
         
            
               (j)Følgende afsnit indsættes i artikel 9, stk. 3: 
            
            
               "Europa-Kommissionen vil gøre brug af sine etablerede metoder til opkrævning af afgifter for emissionsoverskridelser i henhold til stk. 1 som fastsat i Kommissionens afgørelse 2012/100/EU, også med hensyn til registreringer af EFTA-fabrikanter med hjemsted/registreret i EU.
            
            
               EFTA-Tilsynsmyndigheden fastsætter metoderne til opkrævning af afgifter for emissionsoverskridelser i henhold til stk. 1. Disse metoder skal være baseret på Kommissionens metoder."
            
            
               (k)Følgende afsnit tilføjes i artikel 9, stk. 4:
            
            
                "For EFTA-staterne fastsætter EFTA-staterne fordelingen af afgifterne for emissionsoverskridelser."
            
            
               (l)I artikel 11, stk. 2 og 4, andet afsnit, indsættes ordene "eller i tilfælde af en fabrikant i EFTA-staterne, EFTA-Tilsynsmyndigheden," efter ordet "Kommissionen", jf. dog protokol 1 til aftalen.
            
            
               (m)I artikel 12, stk. 3 indsættes ordene "eller i tilfælde af en fabrikant i EFTA-staterne, EFTA-Tilsynsmyndigheden," efter ordet "Kommissionen", jf. dog protokol 1 til aftalen.
            
            
               (n)Denne forordning finder ikke anvendelse på Liechtenstein."
            
            
               2.Følgende indsættes efter punkt 21ae (Europa-Parlamentets og Rådets beslutning 1753/2000/EF):
            
            
               "21aea.32011 R 0063: Kommissionens forordning (EU) nr. 63/2011 af 26. januar 2011 om gennemførelsesbestemmelser om dispensation fra de specifikke CO2-emissionsmål i medfør af artikel 11 i Europa-Parlamentets og Rådets forordning (EF) nr. 443/2009 (EUT L 23 af 27.1.2011, s. 16).
            
            
               Forordningen skal med henblik på denne aftale læses med følgende tilpasninger:
            
            
               (a)I artikel 7, stk. 1, indsættes ordene "eller i givet fald EFTA-Tilsynsmyndigheden" efter ordet "Kommissionen", jf. dog protokol 1 til aftalen.
            
            
               (b)Artikel 7, stk. 2, og e-mailen, der er anført i bilag I, finder ikke anvendelse for så vidt angår EFTA-Tilsynsmyndigheden.
            
            
               21aeb.32011 R 0725: Kommissionens gennemførelsesforordning (EU) nr. 725/2011 af 25. juli 2011 om indførelse af en procedure for godkendelse og certificering af innovative teknologier til nedbringelse af CO2-emissionerne fra personbiler i henhold til Europa-Parlamentets og Rådets forordning (EF) nr. 443/2009 (EUT L 194 af 26.7.2011, s. 19).
            
            
               Forordningen skal med henblik på denne aftale læses med følgende tilpasning:
            
            
               I artikel 3, litra d), stk. 4, 10, 11 og 12, indsættes ordene "eller EFTA-Tilsynsmyndigheden, alt efter omstændighederne" efter ordet "Kommissionen", jf. dog protokol 1 til aftalen.
            
            
               21aec.32010 R 1014: Kommissionens forordning (EU) nr. 1014/2010 af 10. november 2010 om overvågning og rapportering af data om registrering af nye personbiler i henhold til Europa-Parlamentets og Rådets forordning (EF) nr. 443/2009 (EUT L 293 af 11.11.2010, s. 15), som ændret ved:
            
            
               –32012 R 0429: Kommissionens gennemførelsesforordning (EU) nr. 429/2012 af 22. maj 2012 (EUT L 132 af 23.5.2012, s. 11)
            
            
               –32013 R 0396: Kommissionens gennemførelsesforordning (EU) nr. 396/2013 af 30. april 2013 (EUT L 120 af 1.5.2013, s. 1).
            
            
               Forordningens bestemmelser gælder i forbindelse med denne aftale med følgende tilpasninger:
            
         
         
            
               (a)I artikel 8 og 9 indsættes ordene "eller i tilfælde af en fabrikant i EFTA-staterne, EFTA-Tilsynsmyndigheden," efter ordet "Kommissionen".
            
            
               (b)Artikel 9, stk. 5, gælder ikke for EFTA-Tilsynsmyndigheden.
            
            
               Artikel 2
            
            
               Den islandske og den norske udgave af forordning (EF) nr. 443/2009, (EU) nr. 1014/2010, (EU) nr. 63/2011, (EU) nr. 397/2013 og (EU) nr. 333/2014 og gennemførelsesforordning (EU) nr. 725/2011, (EU) nr. 429/2012 og (EU) nr. 396/2013 og delegeret forordning (EU) nr. 2015/6, der offentliggøres i Den Europæiske Unions Tidendes EØS-tillæg, er begge autentiske. 
            
            
               Artikel 3
            
            
               Denne afgørelse træder i kraft den […], forudsat at alle meddelelser er indgivet, jf. EØS-aftalens artikel 103, stk. 1*.
            
            
               
                  11Artikel 4
            
            
               Denne afgørelse offentliggøres i Den Europæiske Unions Tidendes EØS-afsnit og EØS-tillæg.
            
            
               Udfærdiget i Bruxelles, den .
            
            
               
                     På Det Blandede EØS-Udvalgs vegne
               
               
               
               
                     Formand
                     
                     
                     
                     Sekretærer for
                     Det Blandede EØS-Udvalg
               
            
            
               
               
               
                     Formand
                     
                     
                     
                     Sekretærer for
                     Det Blandede EØS-Udvalg
               
            
         
         
            
                  
                     (1)
                  EUT L 140 af 5.6.2009, s. 1.
               
               
                  
                     (2)
                  EUT L 293 af 11.11.2010, s. 15.
               
               
                  
                     (3)
                  EUT L 23 af 27.1.2011, s. 16.
               
               
                  
                     (4)
                  EUT L 194 af 26.7.2011, s. 19.
               
               
                  
                     (5)
                  EUT L 132 af 23.5.2012, s. 11.
               
               
                  
                     (6)
                  EUT L 120 af 1.5.2013, s. 1.
               
               
                  
                     (7)
                  EUT L 120 af 1.5.2013, s. 4.
               
               
                  
                     (8)
                  EUT L 103 af 5.4.2014, s. 15.
               
               
                  
                     (9)
                  EUT L 3 af 7.1.2015, s. 1.
               
               
                  
                     (10)
                  EFT L 202 af 10.8.2000, s. 1.
               
               
                  
                     (11)
                  [Ingen forfatningsmæssige krav angivet.] [Forfatningsmæssige krav angivet.]